section_heading: Prvi svjetski rat
paragraph_text: Na početku Prvog svjetskog rata XI., korpus se nalazio u sastavu 3. armije kojom je zapovijedao Max von Hausen. Zapovijedajući navedenim korpusom Plüskow sudjeluje u opsadi Namura. Krajem kolovoza međutim, Plüskow i XI. korpus su premješteni na Istočno bojište gdje XI. korpus ulazi najprije u sastav 8. armije, te ubrzo nakon toga u sastav novoformirane 9. armije u sklopu koje sudjeluje u Bitci kod Lodza. U ožujku 1917. Plüskow postaje zapovjednikom VIII. korpusa kojim zapovijeda dva mjeseca nakon čega je stavljen na raspolaganje pri čemu je istodobno odlikovan i ordenom Pour le Mérite.